ΗΧΟΣ FM 94.2 Μουσικό Ραδιόφωνο

«ΜΙΝΙΜΑΛ»: Stand up comedy με την Ήρα Κατσούδα
2023-02-06 21:30 - 23:00 (Europe/Athens) | cineland Παντελής, Εμμανουήλ Πορτάλιου 3, Ρέθυμνο
Μετά την επιτυχία της παράστασης «Για Γυναίκα καλή είναι» και μια συνεχόμενη sold out χρονιά, η Ήρα Κατσούδα επιστρέφει με την τρίτη solo παράστασή της, το «ΜΙΝΙΜΑΛ».

Σε αντίθεση με το σαλόνι στο πατρικό της, η Ήρα προσπαθεί να ξεφορτωθεί όλα τα περιττά από τη ζωή της και να την κρατήσει με τα απολύτως απαραίτητα, σε minimal επίπεδα. Όμως, η διάσπαση προσοχής που έχει, μια ομηρία που λαμβάνει χώρα στο νιπτήρα της, τα κριτήρια με τα οποία επιλέγονται τα Ιερά Ζώα, οι τοξικές σχέσεις, οι θεωρίες συνομωσίας, ο νομός Ηλείας και πολλά ακόμα, δεν την αφήνουν να τα καταφέρει.
Ο Μινιμαλισμός ή Τέχνη του ελάχιστου, είναι καλλιτεχνικό ρεύμα, με εφαρμογή κυρίως την γλυπτική και την ζωγραφική, που αναπτύχθηκε στις ΗΠΑ την δεκαετία του 1960. Και αυτό από μόνο του δεν έχει καμία σχέση με την παράσταση.
Η παράσταση θα πραγματοποιηθεί στον κινηματογράφο «CINELAND ΠΑΝΤΕΛΗΣ», τη Δευτέρα 6 Φεβρουαρίου. Ώρα παράστασης: 21.30.
Τιμή εισιτηρίου: 10€.

Μιχάλης Κουνάλης και Λευτέρης Γεωργιλαδάκης live
2023-02-05 21:30 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Μιχάλης Κουνάλης και ο Λευτέρης Γεωργιλαδάκης με το συγκρότημα τους στο μεζεδοπωλείο Αλλού γι’ Αλλού.
Τηλ. κρατήσεων 6974025703

Dark Room Παραμυθissimo 2
2023-02-05 21:00 - 23:30 | Συνεταιρισμός Τζεπέτο, Ρέθυμνο
Dark room Παραμυθissimo

Αφηγούμαι, αποκαλύπτω, διεγείρω, εκφράζω, τολμώ, εξωτερικεύω, επικοινωνώ, καταθέτω, μιλάω, μονολογώ, παρεμβαίνω, σχολιάζω, φανερώνω, φλυαρώ, παρακινώ, παρηγορώ, ανακουφίζω, ταξιδεύω, ξεσκεπάζω, περιγράφω, φωτίζω, αραδιάζω, εξιστορώ, παρουσιάζω, παραμυθιάζω…
Αφήγηση μετά μουσικής σε σκοτεινό δωμάτιο, προς τέρψιν του αυτιού και ότι αυτό συνεπάγεται…
_δεν υπάρχει κάτι να «δεις», μόνο ν’ ακούσεις…

Ένα μουσικό αφηγηματικό project ελεύθερου αυτοσχεδιασμού, μοναδικό κάθε φορά, σε μορφή ραδιοφωνικής εκπομπής. Ο επισκέπτης διέρχεται σε ένα χαμηλά φωτισμένο χώρο όπου αφού επιλέξει την θέση του, ο χώρος μετατρέπεται σε ένα σκοτεινό δωμάτιο, για την απόλυτη εμπειρία της ακρόασης χωρίς παρεμβολές θέασης.

Κόκκινη κλωστή δεμένη στην ανέμη τυλιγμένη,
δωσ’ της κλώτσο να γυρίσει παραμύθι ν ‘αρχινίσει…

Αφήγηση, δραματουργία, επιλογή μουσικής:
Ελεάννα Αποστολάκη
Διάρκεια: 60 λεπτά
Είσοδος: Ελεύθερη συνεισφορά
Info / δηλώσεις συμμετοχής: 2831 025527

*η είσοδος μετά την έναρξη δεν είναι δυνατή

Κυριακή 5 Φεβρουαρίου στις 21.00
& κάθε μήνα
Geppetto art lab / Geppetto cooperative
Συνεταιρισμός Τζεπέτο
(Κατεχάκη & Χειμάρρας, Ρέθυμνο)

Η Κινηματογραφική Λέσχη Ρεθύμνου παρουσιάζει την ταινία «Έκθαμβοι»
2023-02-05 20:00 - 23:30 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Η Κινηματογραφική Λέσχη Ρεθύμνου (ΚΙΝ.ΛΕ.Ρ) παρουσιάζει τη δραματική ταινία γαλλικής παραγωγής 2019 με τον τίτλο “Έκθαμβοι / Les Éblouis / The Dazzled” σε σκηνοθεσία Sarah Suco.
Ηβ ταινία θα προβληθεί την Κυριακή 5 Φεβρουαρίου 2023, στις 20:00, στο “Κέντρο Βυζαντινών Τεχνών” στην οδό Εθνικής Αντιστάσεως 84, στην παλιά πόλη του Ρεθύμνου.
Πρόκειται για μια αφηγηματική ταινία ενηλικίωσης για τη νεαρή Camille -την ηρωίδα της ταινίας- η οποία καλείται να αντιμετωπίσει το φανατισμό μιας θρησκευτικής κοινότητας στην οποία εντάσσονται οι γονείς της, κάπου στη γαλλική επαρχία. Η σκηνοθέτρια Sarah Suco η οποία συνυπογράφει το σενάριο μαζί με τον Nicolas Silhol, μεγάλωσε συμμετέχοντας σε μια ανάλογη θρησκευτική κοινότητα και κάποια από τα βιώματά της χρησιμοποίησε ως βασικό θέμα στην ταινία αυτή, με την οποία κάνει το ντεμπούτο της στη σκηνοθεσία.
Σύνοψη της ταινίας
H δωδεκάχρονη Camille, παθιασμένη με τις τέχνες του τσίρκου, είναι η πρωτότοκη μιας πολύτεκνης οικογένειας. Οι γονείς της αποφασίζουν να ενταχθούν σε μια καθολική κοινότητα που πρεσβεύει τον κοινό βίο και την αλληλεγγύη, στην οποία αφοσιώνονται πλήρως. Η νεαρή κοπέλα αναγκάζεται να αποδεχτεί έναν νέο τρόπο ζωής που θέτει σε αμφισβήτηση τις προσωπικές της επιθυμίες, την κοινωνική της ζωή και τους προσωπικούς προβληματισμούς της. Η Camille ξεκινά έναν αγώνα για να ξεφύγει από την επήρεια της κοινότητας, να επανακτήσει την ελευθερία της και να σώσει τα αδέρφια της.
Η ταινία απέσπασε 1 βραβείο και 2 διακρίσεις σε διάφορα κινηματογραφικά φεστιβάλ.
Θα προβληθεί με υπότιτλους στα ελληνικά.
Η ταινία προβάλλεται σε συνεργασία της Κινηματογραφικής Λέσχης Ρεθύμνου με το Γαλλικό Ινστιτούτο Ελλάδας.
Πρωτότυπος τίτλος: Les Éblouis
Διεθνής τίτλος: The Dazzled
Έτος παραγωγής: 2019
Είδος: Δράμα
Χώρα παραγωγής: Γαλλία
Γλώσσα: Γαλλικά
Διάρκεια: 99′
Σκηνοθεσία: Sarah Suco
Σενάριο: Nicolas Silhol, Sarah Suco
Ηθοποιοί: Camille Cottin, Jean-Pierre Daroussin, Éric Caravaca, Céleste Brunnquell
Φωτογραφία: Yves Angelo
Μουσική: Laurent Perez Del Mar

Κοπή πίτας του Πολιτιστικού Συλλόγου Άδελε – Αγίας Παρασκευής
2023-02-05 13:30 - 21:00 | ταβέρνα Πόπη, Αδελιανός Κάμπος, Ρέθυμνο
Ο Παύλος Μελής Καλλιτσουνάκης και οι συνεργάτες του με κρητικά και λαϊκά τραγούδια, στην κοπή της πρωτοχρονιάτικης πίτας του Πολιτιστικού Συλλόγου Άδελε – Αγίας Παρασκευής.
Γενική Είσοδος: 20 ευρώ
Παιδιά 6-12 είσοδος:12 ευρώ

Κοπή της Πρωτοχρονιάτικης πίτας του Λαογραφικού Ομίλου «Χοροκρήτες»
2023-02-05 13:00 - 18:00
Με χαρά σας προσκαλούμε στην κοπή της Πρωτοχρονιάτικης πίτας μας την Κυριακή 5 Φεβρουαρίου στο Γεράνι Παλλάς!
Ώρα έναρξης 13:00
Είσοδος 20 ευρώ (πλήρες μενού)
(Παιδιά έως 12 ετών 15 ευρώ)
Θα πραγματοποιείται προπώληση στις εγκαταστάσεις του Ομίλου!!
Τηλ κρατήσεων: 6974439836-2831022832

Θεατρική παράσταση «2 γάμοι 4 κηδείες»
2023-02-04 21:00 - 2023-02-05 23:30 | The Garage, Δημοκρατίας 53, Ρέθυμνο
Το The Garage παρουσιάζει τη νέα θεατρική του παράσταση 2 γάμοι 4 κηδείες
Από το Σάββατο 10 Δεκεμβρίου και κάθε ΣΑΒΒΑΤΟ και ΚΥΡΙΑΚΗ στις 21.00
Δύο αγαπημένα ζευγάρια! Ή μήπως τέσσερα;
Γιατί ο έρωτας είναι και απρόβλεπτος και.. «χρόνια δεν κοιτά».
Ένα οικογενειακό τραπέζι (με αφορμή τους γάμους- ή τις κηδείες;) με πολλές μικρές ιστορίες.
Γιατί η ζωή είναι στιγμές!
Μια κωμωδία ζωής. Γιατί η ζωή είναι κωμωδία!
Μια ιστορία με (ή χωρίς;) ενιαίο σενάριο, αλλά χωρίς εγγυημένη σταθερότητα.
Κι όλα αυτά, γιατί η αλήθεια δεν είναι παρά η προσωπική μας ερμηνεία της πραγματικότητας.
Μην το χάσετε!!!

Μετά από τα συνεχόμενα sold out Δεκεμβρίου, Ιανουαρίου και Φεβρουαρίου, η περίοδος των παραστάσεών μας παρατείνεται ως το Μάρτη!
Έχουν ήδη ανοίξει οι κρατήσεις για:
Σάββατο και Κυριακή 4-5 Μαρτίου
Σάββατο και Κυριακή 11-12 Μαρτίου

Όλες οι θέσεις μας για το Φεβρουάριο είναι ήδη κλεισμένες!

Milonga Tango Cultural "Casino Royal" - Guest Jonatan Agüero
2023-02-04 18:30 - 23:30 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Η Μιλόνγκα TangoCultural του Ρεθύμνου -πιστή στο μηνιαίο της ραντεβού- σας παρουσιάζει μια ακόμα λαμπερή διοργάνωση με έναν εκλεκτό καλεσμένο!
**Σάββατο 4 Φεβρουαρίου**
Milonga Tango Cultural στο Ρέθυμνο
“Casino Royal” edition!***
Κέντρο Βυζαντινών Τεχνών-Εθν. Αντιστάσεως 84
Καλεσμένος μας αυτή τη φορά ο Jonatan Agüero από την Αργεντινή!
Ο Jonatan -συνοδευόμενος από τη Σοφία- θα μας χαρίσει δυο ξεχωριστά μαθήματα το Σάββατο πριν τη μιλόνγκα αλλά και θα μας μαγέψει με τις μουσικές του επιλογές στη βραδιά που θα ακολουθήσει!
ΠΡΟΓΡΑΜΜΑ:
*18.30-20.00
WS 1: Διάσημες φιγούρες των παλιών milongueros!
Ως γνήσιος “απόγονος” της παλιάς φρουράς του τάνγκο, ο Jonatan θα μας μυήσει στον κόσμο των μιλονγκέρων του Μπουένος Άιρες θυμίζοντας μας “διάσημα” βήματα που τείνουν να ξεχαστούν! Γνωρίστε το τάνγκο από τις ρίζες του!
*20.15-21.45
WS 2: Milonga για όλους! “Έξυπνες” φιγούρες για την πίστα, στολίδια για τον καβαλιέρο και τη ντάμα και μουσικά “παιχνίδια” για να μη βαρεθείτε ποτέ! Μάθετε να απολαμβάνετε τη μιλόνγκα μαθαίνοντας τα πιο βασικά της συστατικά!
*22.00-02.00 Μιλόνγκα με DJ Jonatan Agüero!

Συνεισφορά:
Μάθημα 13€/10€ μέλη TangoCultural
Μιλόνγκα 10€/7€ μέλη TangoCultural
(ελεύθερη κατανάλωση σε κρασί/ρακή/αναψυκτικά)
Δηλώσεις συμμετοχής με μήνυμα στη σελίδα ή στο τηλ. 6970306660 (Σοφία)

***Γιατί Casino Royal?
Γιατί πλησιάζουν οι ΑΠΟΚΡΙΕΣ! Και θέλουμε να δώσουμε μια ακόμα νότα λάμψης στη βραδιά μας!
Dress CODE: σμόκιν & παγιέτα λοιπόν!
Με αέρα από τα ’30s & ’40s!
Σας περιμένουμε!
Διοργάνωση Πολιτιστικός Σύλλογος TangoCultural

25ο Παιδικό Κυνήγι Θησαυρού
2023-02-04 08:00 - 2023-02-05 17:00
ΣΑΒΒΑΤΟ 04 & ΚΥΡΙΑΚΗ 05 ΦΕΒΡΟΥΑΡΙΟΥ 2023
25o Παιδικό Κυνήγι Θησαυρού «Αποστολή: Διάσωση»
Σάββατο 04 & Κυριακή 05 Φεβρουαρίου
Εκατοντάδες παιδιά χωρισμένα σε 80 Ομάδες διάσωσης από όλα τα σχολεία της Πόλης προσπαθούν να εξιχνιάσουν το μυστήριο της εξαφάνισης του Φάνη μέσα στο χρόνο, ακολουθώντας στοιχεία δεμένα με την ιστορία της πόλης.
Διοργάνωση: Γκουσγκούνηδες
www.gousgounides.gr

«Ο Γουίνι και η παρέα του» στο Ρέθυμνο
2023-01-13 17:00 - 21:00 | cineland Παντελής, Εμμανουήλ Πορτάλιου 3, Ρέθυμνο
«Ο Γουίνι και η παρέα του» περιοδεύουν στην Κρήτη
Παραστάσεις στο CINELAND ΠΑΝΤΕΛΗΣ στο Ρέθυμνο

Ο Γουίνι, ο πιο διάσημος και αξιολάτρευτος αρκούδος, μαζί με την αγαπημένη του παρέα έρχονται στην Κρήτη, για πρώτη φορά στην Ελλάδα σε θεατρική παράσταση, στο πλαίσιο της περιοδείας τους, με μια τρυφερή και ξεκαρδιστική ιστορία που θα ξετρελάνει μικρούς και μεγάλους. Η παραγωγή της Παιδικής Σκηνής Θεσσαλονίκης θα ανεβεί στις 13 Ιανουαρίου, για δύο μόνο παραστάσεις, στις 17:00 & στις 19:00, στο CINELAND ΠΑΝΤΕΛΗΣ στο Ρέθυμνο.
Για τον Γουίνι και την παρέα του
Σπίτι τους είναι το Δάσος των Γαλάζιων Ονείρων. Σ’ αυτό το δάσος, η ζωή είναι απλή. Απλή και όμορφη. Και όλα τα όνειρα μπορούν να γίνουν πραγματικότητα. Ειδικά όταν έχεις τόσο καλούς φίλους…
Μια μέρα λοιπόν, ο Γουίνι θα αποφασίσει να αφήσει για λίγο τους φίλους του και το δάσος για να αναζητήσει την δική του περιπέτεια. Πέρα, στον μακρινό λόφο.
Τι θα κάνει όμως όταν μάθει πως οι φίλοι του τον χρειάζονται; Ο Λαγός πρέπει να βρει ένα τραγούδι για να κερδίσει στον διαγωνισμό της κολοκύθας. Ο Πίγκλετ το γουρουνάκι δεν μπορεί να κοιμηθεί γιατί βλέπει συνέχεια εφιάλτες. Ο Τίγρης χάνει το γέλιο του και ο Γκαρή το γαϊδουράκι νομίζει πως δεν νοιάζεται κανείς για αυτόν.
Τότε ο Γουίνι θα καταλάβει πως δεν χρειάζεται να πάει στον μακρινό λόφο για να βρει μία περιπέτεια. Αφού το δάσος των γαλάζιων ονείρων είναι γεμάτο περιπέτειες. Εκεί ζουν οι φίλοι του που τον χρειάζονται και τους χρειάζεται και αυτός και δεν θέλει να λείψει ούτε στιγμή μακριά τους. Γιατί, οι καλύτερες περιπέτειες είναι αυτές που περνάς με τους αγαπημένους σου φίλους.
Ελάτε να γνωρίσετε από κοντά τον Γουίνι και την παρέα του σε μια μοναδική μουσικοχορευτική παράσταση αφιερωμένη στην φιλία και στην αγάπη! Ελάτε να ζήσουμε όλοι μαζί την δική μας περιπέτεια!!!

Ταυτότητα παράστασης:
Κείμενο: Γιώτα Καλτσίδου
Σκηνοθεσία – Διασκευή: Πασχάλης Αραμπατζής
Μουσική: Αίσωνας
Στίχοι: Γιώτα Καλτσίδου / Αίσωνας
Χορογραφίες: Δημήτρης Μέξης
Μάσκες: Anna Wasiak
Κοστούμια: Κατερίνα Καραογλάνη
Σκηνικά: Γιάννης Γροϊδης
Παραγωγή: Παιδική Σκηνή Θεσσαλονίκης

Παίζουν οι ηθοποιοί:
Ελβίρα Πολυτίμη Θεμελή
Δημήτρης Μέξης
Χρύσα Μπολλάτι
Κωνσταντίνος Πετρίδης

Παραστάσεις:
CINELAND ΠΑΝΤΕΛΗΣ ΡΕΘΥΜΝΟ
ΜΟΝΟ ΠΑΡΑΣΚΕΥΗ 13 ΙΑΝΟΥΑΡΙΟΥ
ΔΥΟ ΠΑΡΑΣΤΑΣΕΙΣ: 17:00 & 19:00
ΠΡΟΠΩΛΗΣΗ ΜΕ ΜΕΙΩΜΕΝΗ ΤΙΜΗ: ΤΑΜΕΙΟ CINELAND (28310 29241) & VIVA.GR
ΠΛΗΡΟΦΟΡΙΕΣ: 6980205311 & www.paidikiskini.gr
Χορηγός επικοινωνίας: ΉΧΟΣ FM 94.2
Μείνετε συντονισμένοι για δωρεάν προσκλήσεις!!
Διάρκεια: 70 λεπτά με διάλλειμα
Εισιτήρια: 8€ προπώληση, 10€ στο ταμείο

Χριστουγεννιάτικες εκδηλώσεις του Εμπορικού Συλλόγου Ρεθύμνου
2022-12-29 17:00 - 21:00 | Πλατεία Αγνώστου Στρατιώτη, Ρέθυμνο
Ο Εμπορικός Σύλλογος Ρεθύμνου σε συνεργασία με τον Δήμο Ρεθύμνου και το Επιμελητήριο Ρεθύμνου ανακοινώνει τις επόμενες Χριστουγεννιάτικες εκδηλώσεις.

Σάββατο 24 Δεκεμβρίου – Πλατεία Μητρόπολης
-Ώρα έναρξης 11.00

Παιδική γιορτή «Χριστούγεννα με τον Μίκυ και την παρέα του»για τους μικρούς μας φίλους, με χορό τραγούδι και πολλές εκπλήξεις. Ο Μάγος ΤΕΤΕΛΟ θα κάνει τα μαγικά του και θα εντυπωσιάσει μικρούς και μεγάλους και για φινάλε επίδειξη χορογραφίας από την σχολή χορού «Χοροκίνηση»της Βάσιας Σακελλαρίου
(Η εκδήλωση είναι εντελώς δωρεάν για όλους)

Πέμπτη 29 Δεκεμβρίου – Πλατεία Αγνώστου Στρατιώτη
θα λάβει μέρος η Φιλανθρωπική εκδήλωση “Ζάντα RUN”
-Εκδήλωση με τους συμμετέχοντες ντυμένους Άγιους Βασίληδες!
-ώρα προσέλευσης: 17:00, εκκίνηση 17:30, τερματισμός 19:00
-Η διαδρομή θα είναι διαφορετική για τους συμμετέχοντες (πεζοί, ποδήλατα, πατίνια κλπ)
-Κόστος συμμετοχής: 10 ευρώ (περιλαμβάνει στολή Αγίου Βασίλη)
-Διαθέσιμα νούμερα στολών: παιδική (4 έως 7 ετών), εφηβική (8 έως 12 ετών), Ενηλίκων (Onesize)
-Αμέσως μετά την λήξη της εκδήλωσης θα ακολουθήσει συναυλία με το συγκρότημα “ROCKFOUR” στην πλατεία του Αγνώστου Στρατιώτη
-Μέρος των εσόδων θα διατεθεί σε φιλανθρωπικό σκοπό, όπως και η αμοιβή του συγκροτήματος.
-Οι Στολές είναι ήδη διαθέσιμες για παραλαβή στο κατάστημα “MALE-FEMALE” οδό Βάρδα Καλλέργη 7 (ώρες καταστημάτων) τηλ. 28310-57611 – 6988438875

Η Πρόεδρος Ο Γ.Γραμματέας
Αθηνά Κ. Τσικιντίκου Γεώργιος Λιόκαλος

Χριστουγεννιάτικη Συναυλία του Συνδέσμου Διαδόσεως Καλών Τεχνών Ρεθύμνου
2022-12-18 20:00 - 23:30 | Ωδείο Ρεθύμνου, Εμ. Βερνάδου 2, Ρέθυμνο
Συμμετέχουν οι χορωδίες του Συνδέσμου:
Μεικτή Χορωδία,
Chorus’ 87
καθώς και οι μαθητές και oι καθηγητές του Ωδείου Ρεθύμνου.

Θεατρική παράσταση "Ελευθερία στη Βρέμη"
2022-12-18 19:30 - 2022-12-23 22:30 | Σπίτι του πολιτισμού
ΡΑΙΝΕΡ ΒΕΡΝΕΡ ΦΑΣΜΠΙΝΤΕΡ
ΕΛΕΥΘΕΡΙΑ ΣΤΗ ΒΡΕΜΗ

Η παράσταση «Ελευθερία στη Βρέμη» του Ράινερ Βέρνερ Φάσμπιντερ, χειμερινή παραγωγή του ΔΗΠΕΘΕ Κρήτης, για την περίοδο 2022-23, έκανε πρεμιέρα στα Χανιά στις 30 Νοεμβρίου, σε νέα μετάφραση του Γιώργου Δεπάστα, διασκευή, σκηνοθεσία, σκηνικά, κοστούμια, μουσική επιμέλεια Νίκου Μαστοράκη και με μια εξαιρετική ομάδα ηθοποιών και συντελεστών. Η παράσταση θα περιοδεύσει στη συνέχεια σε όλη την Κρήτη.
Τον Ιανουάριο του 2023, το ΔΗΠΕΘΕ Κρήτης για πρώτη φορά στην ιστορία του, συμπράττει με το Θέατρο Τέχνης Καρόλου Κουν και η παράσταση ανεβαίνει στο ιστορικό «Υπόγειο» μέχρι τον Απρίλιο του 2023.
Πρόκειται για το δέκατο έκτο θεατρικό έργο του συγγραφέα, ηθοποιού, κινηματογραφικού και θεατρικού σκηνοθέτη, Ράινερ Βέρνερ Φάσμπιντερ, τρομερού παιδιού και εκπρόσωπου του νέου γερμανικού κινηματογράφου, έργο που ανέβασε ο ίδιος το 1971 στο θέατρο της Βρέμης.
Η Γκεέσε Γκότφριντ είναι μια γυναίκα που ζει στη Βρέμη στο πρώτο ήμισυ του 19ου αιώνα – μια εποχή όπου η γυναίκα ήταν εξαρτημένη από τον πατέρα, τον σύζυγο, τον αδελφό και όποιον άλλο άντρα υπήρχε στη ζωή της. Γνώμη και ελεύθερη βούληση δεν επιτρεπόταν να έχει, δεν της επιτρεπόταν καν να σκεφτεί. Ούτε καν να αγαπήσει. Δυνατότητα ανεξαρτησίας δεν υπήρχε καμία. Ελεύθερες γυναίκες νοούνταν μόνο οι πόρνες, που κι αυτές ήταν υποχείρια κάποιου προαγωγού. Η διεκδίκηση της ελευθερίας από μια γυναίκα αντιμετωπιζόταν ως ψυχικό νόσημα, ως λάθος της φύσης και μπορούσε να την οδηγήσει ακόμη και στο δικαστήριο. Η Γκεέσε, μια γυναίκα έξυπνη, ικανή, ευρηματική, στην προσπάθειά της να κερδίσει την ελευθερία έρχεται σε σύγκρουση με όλο το περιβάλλον της, άντρες και γυναίκες, και όταν συναντά εμπόδια και αισθάνεται ότι απειλείται, αμύνεται, καταφεύγοντας σε ακραίες λύσεις πέρα και έξω από κάθε λογική.
Το έργο του Φάσμπιντερ – μια αστική τραγωδία – , επικεντρώνεται στο πρόσωπο της Γκεέσε και στο κοινωνικό και ψυχολογικό παρασκήνιο, που την οδήγησε στις πράξεις της. Μέσα από μια αλληγορία για το ρόλο τις εξουσίας στις διαπροσωπικές σχέσεις, παρουσιάζει την Γκεέσε σαν μια γυναίκα που απέναντι στην αδικία μιας ανδροκρατούμενης κοινωνίας, δεν βρίσκει άλλη δυνατότητα απελευθέρωσης και αυτοπραγμάτωσης από το φόνο. Το έργο δεν αναφέρεται μόνο στη χειραφέτηση της γυναίκας, αλλά στην χειραφέτηση κάθε εξουσιαζόμενου από τον εξουσιαστή.
Ο συγγραφέας αντλεί έμπνευση από την πραγματική ιστορία της Γκεέσε Γκότφριντ, μιας αστής της Βρέμης, μιας κατά γενική ομολογία θεοσεβούς και έντιμης γυναίκας, που σκότωσε δεκαπέντε ανθρώπους, τα εγκλήματά της αποκαλύφθηκαν το 1831 και αποκεφαλίστηκε στην τελευταία δημόσια εκτέλεση στη Βρέμη.
Από το υλικό αυτό ο Φάσμπιντερ πλάθει μια αλληγορία για το ρόλο της εξουσίας στις διαπροσωπικές σχέσεις και κάνει έναν ύμνο στην ελευθερία που κατακτάται με κάθε τίμημα.

ΣΥΝΤΕΛΕΣΤΕΣ
Μετάφραση: Γιώργος Δεπάστας
Διασκευή, Σκηνοθεσία, Σκηνικά-Κοστούμια, Μουσική Επιμέλεια: Νίκος Μαστοράκης
Κίνηση: Μαρίζα Τσίγκα
Φωτισμοί: Τάσος Παλαιορούτας
Συνεργάτης Σκηνογράφος: Σταύρος Μπαλής
Συνεργάτις Ενδυματολόγος: Άση Δημητρολοπούλου
Βοηθός Σκηνοθέτη: Μπάμπης Συμεωνίδης
Φωτογραφίες αφίσας – προβών: Alex Kat
Φωτογραφίες παράστασης: Γιώργος Αναστασάκης
Trailer – Video: Πάρης Χαμουρίκος

Ηθοποιοί (με αλφαβητική σειρά):
Μαριάννα Δημητρίου
Άγης Εμμανουήλ
Διαμαντής Καραναστάσης
Μαρία Κεχαγιόγλου
Καίτη Μανωλιδάκη
Γιωργής Τσαμπουράκης
Χάρης Τσιτσάκης

Κατάλληλο για 18+

Ρέθυμνο
Κυριακή 18 Δεκεμβρίου, Σπίτι του Πολιτισμού, 19:30
Τιμές εισιτηρίων: 15€, 10€ (τρίτεκνοι, πολύτεκνοι, άνεργοι, μαθητές, φοιτητές, άνω των 65ετών, ΑΜΕΑ)

Ηλεκτρονική προπώληση:
https://www.viva.gr/tickets/theater/tour/eleutheria-sti-bremi/ και στο ταμείο του θεάτρου 1,5 ώρα πριν από κάθε παράσταση

Προβολή ταινίας "Felicità"
2022-12-18 19:30 - 22:30 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Προβολή ταινίας “Felicità”
Κυριακή 18 Δεκεμβρίου 2022, στις 19:30
Η προβολή θα πραγματοποιηθεί στο ” Κέντρο Βυζαντινών Τεχνών “
στην οδό Εθνικής Αντιστάσεως 84, στην παλιά πόλη του Ρεθύμνου
ΕΛΕΥΘΕΡΗ ΕΙΣΟΔΟΣ
(Λόγω περιορισμένων θέσεων, θα τηρηθεί σειρά προτεραιότητας)

Η Κινηματογραφική Λέσχη Ρεθύμνου (ΚΙΝ.ΛΕ.Ρ) παρουσιάζει τη δραματική κωμωδία γαλλικής παραγωγής 2020 με τον τίτλο “Felicità” σε σενάριο και σκηνοθεσία Bruno Merle.
Ο σκηνοθέτης, μέσα από μια απλή ιστορία και με τη βοήθεια πανέμορφων εικόνων της γαλλικής υπαίθρου, μας χαρίζει μια γλυκιά και συγκινητική οικογενειακή κωμωδία. Στον πρωταγωνιστικό ρόλο της νεαρής Τόμι, η ίδια η κόρη του σκηνοθέτη, Rita Merle. Οι πειστικές ερμηνείες των τριών ηθοποιών στους κεντρικούς ρόλους και ειδικά αυτή της νεαρής χαριτωμένης πρωταγωνίστριας, μέσα από συναισθήματα που εναλλάσσονται ανάμεσα στην απόλυτη ανεμελιά και στην αγωνία, μας χαρίζουν μια όμορφη ταινία στην οποία ξεχωρίζει απ’ τη μια η αγάπη του πατέρα για την κόρη του και από την άλλη η εφηβική αφύπνιση της μικρής και η απομυθοποίηση των γονιών της.
Σύνοψη της ταινίας
Ο Τιμ και η Χλόη είναι οι εκκεντρικοί μποέμ γονείς της νεαρής Τόμι. Έχουν υιοθετήσει ένα ανέμελο τρόπο ζωής χωρίς να προβληματίζονται για το μέλλον. Όμως οι καλοκαιρινές διακοπές της Τόμι φτάνουν στο τέλος τους και η ίδια είναι αποφασισμένη να μη χάσει με τίποτα την πρώτη μέρα στο Γυμνάσιο, κάτι που της έχουν υποσχεθεί και οι γονείς της. Όλα αυτά όμως, πριν η μητέρα της εξαφανιστεί, ο πατέρας της κλέψει ένα σπορ αυτοκίνητο και κάνει την εμφάνισή του ένας αστροναύτης.
Η ταινία απέσπασε 1 βραβείο και 3 διακρίσεις σε διάφορα κινηματογραφικά φεστιβάλ.
Θα προβληθεί με υπότιτλους στα ελληνικά.
Η ταινία προβάλλεται σε συνεργασία της Κινηματογραφικής Λέσχης Ρεθύμνου με το Γαλλικό Ινστιτούτο Αθηνών.

Χριστουγεννιάτικο Σπιτοσχολειό
2022-12-17 16:00 - 22:00 | Κυριάννα
Έφτασε η πιο γλυκιά εποχή του χρόνου…

Μετά από δύο χρόνια το Σπιτοσχολειό ανοίγει την αγκαλιά του για όλα τα παιδιά αλλά και μεγάλους για να μοιραστούμε αγάπη και χρυσόσκονη στην Αίθουσα του πολιτιστικού συλλόγου Κυριάννας.
Θα ξεκινήσουμε με αφήγηση παραμυθιού Στις 16:30 <Τα δώρα του Δεκέμβρη> και εργαστήρι χειροτεχνίας από την Μαρία Τσουκνάκη

Στις 18:00 θα πάρουμε τα φαναράκια μας να πούμε τα παραδοσιακά κάλαντα των Χριστουγέννων στα γραφικά σοκάκια του χωριού μας

Στις 19:00 θα επιστρέψουμε για θεατρικό βιωματικό παιχνίδι για μικρούς και μεγάλους <Τα δώρα της λίμνης και η βροχή της αγάπης > με την Κωνσταντίνα Γιασεμίδου
Σκοπός μας όπως πάντα είναι να γεμίσει η καρδιά μας τόση αγάπη που να ξεχειλίσει και να πλημμυρίσει όλος ο κόσμος..

Η ΕΙΣΟΔΟΣ ΕΙΝΑΙ ΕΛΕΥΘΕΡΗ

Θα υπάρχει παζάρι με χειροποίητες κατασκευές και γλυκίσματα για την ενίσχυση του Συλλόγου Γονέων και Κηδεμόνων του Νηπιαγωγείου Κυριάννας.

Χριστουγεννιάτικη Ανάγνωση Παραμυθιού
2022-12-17 10:00 - 12:00 | Δημόσια Βιβλιοθήκη Ρεθύμνου, Μπίρη 6
Η Εθελοντική Oμάδα Υποστήριξης Μητρικού Θηλασμού και Μητρότητας Ρεθύμνου σε συνεργασία με τη Δημόσια Κεντρική Βιβλιοθήκη Ρεθύμνου σας προσκαλούν σε μία…
…Χριστουγεννιάτικη Ανάγνωση Παραμυθιού ‼️
Ελάτε να γνωριστούμε, να ακούσουμε χριστουγεννιάτικα παραμύθια, να φτιάξουμε στολίδια, να διασκεδάσουμε με μουσική και χορό ‼️ 🤱🎅🎉❤
✨Σάββατο 17 Δεκεμβρίου
✨10.00 π.μ. – 12.00 μ.μ.
➡️ στην αίθουσα παιδικού βιβλίου της Δημόσιας Κεντρικής Βιβλιοθήκης
️ℹ️ Απαραίτητη η εγγραφή: τηλ. 28310 29215.
Αριθμός θέσεων: 25. Θα τηρηθεί σειρά προτεραιότητας.

Η εκδήλωση: https://fb.me/e/2laJGWvp0

Christmas Latin Party
2022-12-13 21:00 - 23:30 | Nuvel, Νεάρχου 47, Ρέθυμνο
CHRISTMAS Latin Party | TUESDAY 13/12

Η σχολή χορού Ahinama D.C Rethymno σας προσκαλεί όλους και όλες στο τελευταίο μας πάρτυ για το 2022 Βάλτε τα καλά σας και ετοιμαστείτε για μια χριστουγεννιάτικη βραδιά γεμάτη εκπλήξεις! Φυσικά στον αγαπημένο μας χώρο του Nuvel Lounge Cafe (Νεάρχου 47, παλιό λιμάνι, Ρέθυμνο).
Σας περιμένουμε!!!
Doors open: 21:00
Let’s burn the dance floor

Προβολή ταινίας "The Artist"
2022-12-11 19:30 - 23:00 | Κέντρο Βυζαντινών Τεχνών Ρεθύμνου, Εθνικής Αντιστάσεως 84, Ρέθυμνο
Μετά από απουσία περίπου δυόμισι ετών λόγω πανδημίας, η Κινηματογραφική Λέσχη Ρεθύμνου (ΚΙΝ.ΛΕ.Ρ) επιστρέφει στις κινηματογραφικές προβολές με τις οποίες έγινε δημοφιλής στην πόλη μας. Πέρα από τα δεινά της πανδημίας, η ΚΙΝ.ΛΕ.Ρ είχε να αντιμετωπίσει και την εμπάθεια κάποιων προσώπων που ήθελαν τη διάλυσή της. Όμως, μετά από αρκετή προσπάθεια η Κινηματογραφική Λέσχη κατάφερε να σταθεί ξανά στα πόδια της και λίγο πριν το τέλος του έτους, επιστρέφει στις δράσεις της με τη διοργάνωση δύο προβολών με ελεύθερη είσοδο για όλους.
Η επαναδραστηριοποίηση της ΚΙΝ.ΛΕ.Ρ. είναι αφιερωμένη στον Μιχάλη Ανδρουλάκη που έφυγε πρόσφατα από τη ζωή. Έναν άνθρωπο που ήταν πάντα στο πλάι της Λέσχης και τη στήριζε με κάθε τρόπο στις δράσεις της, όπως έκανε και για ένα σωρό άλλες πολιτιστικές δραστηριότητες του τόπου μας.
Προβολή ταινίας
” The Artist ”
Κυριακή 11 Δεκεμβρίου 2022, στις 19:30 μ.μ.
ΕΛΕΥΘΕΡΗ ΕΙΣΟΔΟΣ
(Λόγω περιορισμένων θέσεων, θα τηρηθεί σειρά προτεραιότητας)

Η Κινηματογραφική Λέσχη Ρεθύμνου (ΚΙΝ.ΛΕ.Ρ) παρουσιάζει τη δραματική αισθηματική κωμωδία γαλλικής παραγωγής 2011 με τον τίτλο “The Artist” σε σκηνοθεσία Michel Hazanavicius.
Πρόκειται για μια πολυβραβευμένη ασπρόμαυρη ταινία που αναβιώνει την εποχή του βωβού κινηματογράφου μέσα από μια αισθηματική ιστορία. Πραγματεύεται τη φθίνουσα πορεία στην καριέρα ενός κινηματογραφικού αστέρα και την άνοδο μιας νεαρής φιλόδοξης ηθοποιού.
Σύνοψη της ταινίας
Το 1927 στο Χόλιγουντ, ο γοητευτικός Ζορζ Βαλεντίν, ένας από τους μεγαλύτερους αστέρες του βωβού κινηματογράφου, αρχίζει να συνειδητοποιεί πως η έλευση του ήχου θα σημάνει αναπόφευκτα το τέλος της καριέρας του. Την ίδια στιγμή, η Πέπι Μίλερ, μια όμορφη, όσο και φιλόδοξη στάρλετ, την οποία ο Βαλεντίν βοήθησε στα πρώτα της βήματα, θα αρπάξει την ευκαιρία να κάνει το όνειρο της πραγματικότητα, καθώς εντελώς αναπάντεχα θα βρεθεί στο επίκεντρο της δημοσιότητας, ως μία από τις πλέον υποσχόμενες εκπροσώπους του ομιλούντος κινηματογράφου. Άραγε υπάρχει πλέον η δυνατότητα να διατηρηθεί μια ειλικρινής σχέση ανάμεσά τους;
Η ταινία απέσπασε 156 βραβεία και 203 διακρίσεις σε διάφορα κινηματογραφικά φεστιβάλ. Μεταξύ αυτών, 5 βραβεία Όσκαρ, 3 Χρυσές Σφαίρες και 5 βραβεία BAFTA.
Ταινία χωρίς ομιλία. Εμφανίζονται λεζάντες με υπότιτλους στα ελληνικά.
Η προβολή θα γίνει την Κυριακή 11 Δεκεμβρίου 2022 στις 19:30 μ.μ., στο “Κέντρο Βυζαντινών Τεχνών Ρεθύμνου”, στην οδό Εθνικής Αντιστάσεως 84, στην παλιά πόλη του Ρεθύμνου.

Πρωτότυπος τίτλος:
The Artist

Έτος παραγωγής:
2011

Είδος:
Δραματική αισθηματική κωμωδία

Χώρα παραγωγής:
Γαλλία

Γλώσσα:
Χωρίς ομιλία. Εμφανίζονται λεζάντες με υπότιτλους στα ελληνικά.

Διάρκεια:
100′

Σκηνοθεσία:
Michel Hazanavicius

Σενάριο:
Michel Hazanavicius

Ηθοποιοί:
J. Dujardin, B. Bejo, J. Goodman, J. Cromwell, P. Ann Miller, M. McDowell

Φωτογραφία:
Guillaume Schiffman

Μουσική:
Ludovic Bource

Live Valentino & Στέλλα
2022-12-10 22:30 - 23:30 | Upano, Μάχης Κρήτης 149, Ρέθυμνο, Πλατανιάς
*VALENTINOS & STELLA
LIVE UPANO*

Ο αγαπημένος μας Valentinos με την δυναμική ορχήστρα του και τη Στέλλα μας έρχονται το Σάββατο 10 Δεκεμβρίου
Η τέλεια συνταγή διασκέδασης…
.
.
.
ανεβείτε όπου βρείτε
ΜΗΝ ΤΟ ΧΑΣΕΤΕ….
Για κρατήσεις:6981038552

Γιώργος Ξυλούρης Unplugged Live
2022-12-10 22:00 - 23:30 | Living room, Ελευθερίου Βενιζέλου 5, Ρέθυμνο
Γιώργος Ξυλούρης Unplugged Live
Saturday 10 December at Livingroom
RSV: 6984846757

Παιδική παράσταση "Από την πόλη έρχομαι και στην κορφή Κανέλλα"
2022-12-10 12:00 - 2022-12-11 14:30 | The Garage, Δημοκρατίας 53, Ρέθυμνο
Το The Garage παρουσιάζει την πρώτη του παιδική παράσταση

Από την πόλη έρχομαι και στην κορφή Κανέλλα
της Μαρίας Βαρδάκα

Ένας παραμυθοαχταρμάς για όλες τις ηλικίες, σε σκηνοθεσία Ελένης Δάγκα.

Η Ραπουνζέλ, η Κοκκινοσκουφίτσα και η Σταχτοπούτα «συναντιούνται» με την Κανέλλα, τον Κορνήλιο το θεατρίνο, τον Πρίγκηπα, τη Ζιζέλ, τον Λύκο, τον Κυνηγό και τη Μητριά, σε ένα παραμύθι που αφηγείται το ταξίδι από την αθωότητα των παιδιών στην ενηλικίωση και την ευθύνη των επιλογών.

Πρεμιέρα το Σάββατο 12 Νοεμβρίου στις 12.00!

Με τους: Βασιλική Μάρκου, Ανδρομάχη Σαπουντζή, Λεωνίδα Δραματινό και Γιώργο Ξενικάκη

Φωτισμοί: Ίαν Ντένις
Σκηνικά: Μαρία Τσουκνάκη
Κοστούμια: The Garage
Μουσική: Πρόδρομος Καραδελόγλου
Στίχοι τραγουδιών: Μάνος Λιουδάκης
Χορογραφία: Κωνσταντίνα Γιασεμίδου
Video: Γιάννης Ανδρίτσιος

Προτείνεται για παιδιά άνω των 5 ετών!

Από το Σάββατο 12 Νοεμβρίου και κάθε ΣΑΒΒΑΤΟ και ΚΥΡΙΑΚΗ στις 12.00
Γενική είσοδος: 7 ευρώ
Εισιτήρια στην είσοδο του θεάτρου
Πληροφορίες στο τηλ. 6932492752 ή στο Inbox!

Ευχαριστούμε θερμά τη Μαρία Βαρδάκα για την ευγενική παραχώρηση του παραμυθιού της.
The Garage, Δημοκρατίας 53 (απέναντι από το Μηχανολογικό), Ρέθυμνο

Ευχαριστούμε τους:
Μαρία Καραδελόγλου, Μανώλη και Δέσποινα Ζαχαράκη,
Μαριάννα Σταυριδάκη, Μαρία Μοσχονά, Χριστίνα Νύκταρη, Κατερίνα Σαλτερή,
Ορέστη Σερκελίδη, το Κέντρο Νέων Δήμου Ρεθύμνου,
τα μέλη των θιάσων του The Garage,
και όλους τους φίλους και τις φίλες του The Garage που μας στηρίζουν με κάθε μέσο και με πολλή αγάπη.

Μανώλης Κονταρός live
2022-12-09 22:30 - 23:30 | Upano, Μάχης Κρήτης 149, Ρέθυμνο, Πλατανιάς
Ο Μανώλης Κονταρος με την ορχήστρα του έρχονται Παρασκευή 9 Δεκεμβρίου στο UPANO
Μην λείψει κανείς

Anneke Van Giersbergen live
2022-10-08 21:00 - 23:30 | Θέατρο Μυθωδία, Γεράνι
Η Made Of Stone Productions παρουσιάζει
Anneke Van Giersbergen
“Darkest Skies – Greek Tour Οκτώβριος 2022”

Σάββατο 8 Οκτωβρίου 2022 || Θέατρο Μυθωδία , Ρέθυμνο
ώρα προσέλευσης 21:00
ώρα έναρξης 21:45

ΤΙΜΕΣ ΕΙΣΙΤΗΡΙΩΝ :
— Περιορισμένη Προπώληση : 12€
— Προπώληση : 15€
— Ταμείο : 18€
ΣΗΜΕΙΑ ΠΡΟΠΩΛΗΣΗΣ :
— viva.gr (πανελλαδικά)
— Καταστήματα Wind (πανελλαδικά)
— βιβλιοπωλείο Κλαψινάκης
*****

Δεν είναι πολλές οι σχέσεις λατρείας μεταξύ κοινού και καλλιτέχνη που να συναγωνίζονται αυτή των Ελλήνων μουσικόφιλων και της Anneke Van Giersbergen.
Δεκαετίες τώρα και από την πρώτη στιγμή που ως τραγουδίστρια των The Gathering άναψε αυτή τη σπίθα, η Anneke νιώθει την Ελλάδα ως δεύτερο σπίτι της και οι Έλληνες fans έχουν βρει σε αυτή μια καλλιτέχνιδα που ακολουθούν και στηρίζουν, όποιο δημιουργικό δρόμο και να ακολουθήσει.

Το 2022 θα έχουμε ακόμα μια ευκαιρία να αναθερμάνουμε τη σχέση αυτή, 6 χρόνια από την τελευταία φορά που βρεθήκαμε.

Το επερχόμενο solo tour της Anneke Van Giersbergen θα περιλαμβάνει ένα γενναιόδωρο ελληνικό section με μια σειρά ιδιαίτερες εμφανίσεις, ξεκινώντας από τις 30 Σεπτεμβρίου έως και την 9η Οκτωβρίου 2022.

Διαδοχικά σε Καβάλα, Καστοριά, Λάρισα, Θεσσαλονίκη, Πάτρα, Αθήνα, Χανιά, Ρέθυμνο και Ηράκλειο θα μπουν πολλά ακόμα λιθαράκια σε αυτό το love affair που πεισματικά αρνείται να ξεθωριάσει.

Εκδήλωση για τον Εορτασμό της 79’ Επετείου Ολοκαυτώματος της Καλής Συκιάς από τους Γερμανούς Ναζί
2022-10-06 10:00 - 17:00 | Καλή Συκιά, Δήμος Αγ. Βασιλείου, Ρέθυμνο
Πλειάδα εκδηλώσεων θα πραγματοποιήσει και το φετινό καλοκαίρι ο δήμος Αγίου Βασιλείου.
Εκδηλώσεις που αναδεικνύουν τον πολιτισμό και τη λαογραφία κάθε χωριού, τις μορφές που τίμησαν διεθνώς τον τόπο και το αποτέλεσμα επιστημονικών ερευνών, για να φωτιστούν και άλλες σελίδες της σύγχρονης ιστορίας.
Ο τομέας Πολιτισμού με την ενεργό συμπαράσταση των πολιτιστικών συλλόγων καταθέτει ακόμα ένα καλοκαίρι την πρότασή του για την ουσιαστική προβολή και ανάδειξη των πλεονεκτημάτων ενός δήμου αξιοποιώντας στο έπακρον το πνευματικό και καλλιτεχνικό του δυναμικό.
– Καλή Συκιά Πέμπτη 6 Οκτωβρίου10.00 π.μ.
Εκδήλωση για τον Εορτασμό της 79’ Επετείου Ολοκαυτώματος της Καλής Συκιάς από τους Γερμανούς Ναζί.

TRIMORE M.T. Rethymno | ISOMAN
2022-09-23 08:00 - 2022-09-25 17:00
Με επίκεντρο τη διενέργεια αγώνα ISOMAN, Triathlon Equalized στην quarter απόστασή του με παράλληλη διεξαγωγή αγώνων τριάθλου Ολυμπιακής και μισής Ολυμπιακής (sprint) απόστασης, δημιουργήσαμε ένα πλήρες πρόγραμμα με αθλητικές και ψυχαγωγικές δραστηριότητες για όλες τις ηλικίες και τα επίπεδα αθλητών.

Αγώνες κολύμβησης ανοικτής θαλάσσης, Τρέξιμο πόλης, Kids ISOMAN , Kids Lazer Run, Kids Running Relays, Ποδηλατική βραδυπορία, πρόκειται να κρατήσουν αμείωτο το ενδιαφέρον όσων θα επιλέξουν να είναι κομμάτι της διοργάνωσης και να ζήσουν αυτή τη μοναδική εμπειρία, ενώ παράλληλα: Yoga for All, Σκάκι σε παράλληλα γήπεδα και άλλες δραστηριότητες θα οξύνουν το πνεύμα και θα συνεπάρουν το νου.
———————————————————
Focusing on conducting a race ISOMAN, Triathlon Equalized Quarter distance, with parallel races of Olympic & Half Olympic Distances, we created a full program with sports and recreational activities for all ages and levels of athletes. Open Water Swimming races, City Running, Kid’s ISOMAN, Kids Lazer Run, Kid’s Running Relays, Kid’s slow Cycling race, are going to keep undiminished interest of those who would choose to be part of the event and to live this unique experience, while parallel: Yoga for All, Chess Simultaneous and other activities will sharpen the spirit and will fascinate the mind

Εκδήλωση Τιμής και Μνήμης για την 78’ Επέτειο από την Εκτέλεση των 15 Σακτουριανών στην Αγυιά Χανίων από τους Γερμανούς Ναζί
2022-09-18 09:30 - 17:00 | Σακτούρια, Δήμος Αγ. Βασιλείου
Πλειάδα εκδηλώσεων θα πραγματοποιήσει και το φετινό καλοκαίρι ο δήμος Αγίου Βασιλείου.
Εκδηλώσεις που αναδεικνύουν τον πολιτισμό και τη λαογραφία κάθε χωριού, τις μορφές που τίμησαν διεθνώς τον τόπο και το αποτέλεσμα επιστημονικών ερευνών, για να φωτιστούν και άλλες σελίδες της σύγχρονης ιστορίας.
Ο τομέας Πολιτισμού με την ενεργό συμπαράσταση των πολιτιστικών συλλόγων καταθέτει ακόμα ένα καλοκαίρι την πρότασή του για την ουσιαστική προβολή και ανάδειξη των πλεονεκτημάτων ενός δήμου αξιοποιώντας στο έπακρον το πνευματικό και καλλιτεχνικό του δυναμικό.
– Σακτούρια Κυριακή 18 Σεπτεμβρίου 9.30 π.μ.
Εκδήλωση Τιμής και Μνήμης για την 78’ Επέτειο από την Εκτέλεση των 15 Σακτουριανών στην Αγυιά Χανίων από τους Γερμανούς Ναζί.

"Διά πυρός…" στο κάστρο Φορτέτζα
2022-09-14 21:00 - 2022-09-15 23:30 | Φορτέτζα
Περιγραφή
Τα κοινά στοιχεία που συνθέτουν τον πυρήνα του έργου είναι η σχέση ανάμεσα στην αναπηρία και την προσφυγιά, μέσα από τις επίκαιρες διαστάσεις των φαινομένων, αναφορικά με την καταπίεση που βιώνουν, το πεδίο δράσης που τους δίνουν οι κοινωνίες και την ενσωμάτωσή τους στον κοινωνικό ιστό.
Λαμβάνοντας υπόψη κοινωνικές, οικονομικές, ταξικές, εθνικές, ψυχολογικές παραμέτρους και επιρροές, ερευνούμε το φάσμα και τις διαδικασίες ενσωμάτωσης και αποδοχής αυτών των πληθυσμών, μέσα από αυθεντικές αφηγήσεις των ίδιων των ατόμων και τον ρόλο τους στην εξέλιξη του πολιτισμού.
Ένας επαναπροσδιορισμός της τέχνης, του “διαφορετικού άλλου”, του πρόσφυγα, του ανάπηρου, της ίδιας της ζωής, του ίδιου του εαυτού, των συναισθημάτων, της σχέσης με το ίδιο το σώμα, τον νου και την ψυχή.
Συντελεστές:
Σύλληψη, χορογραφία: Γιώργος Χρηστάκης
Μουσική σύνθεση, εκτέλεση: Κώστας Λειβαδάς
Φωτισμοί: Σάκης Μπιρμπίλης
Τραγούδι: Ελένη Τσαλιγοπούλου
Αφήγηση: Αντώνης Καφετζόπουλος, Σωτήρης Ταχτσόγλου
Χορεύουν: Φαίη Μάλαμα, Κλητώ Τσίγκρη, Ελένη Κόντζιλα, Μαρία-Ζωή Τερζοπούλου, Ιόλη Σπηλιοπούλου, Γιάννης Χαλδαίος, Αλέκος Μπλάτζε, Γιώργος Χρηστάκης
Guest: Ειρήνη Μαυροματάκη
ΑΜΚΕ: DAGIPOLI DANCE Co
Στο πλαίσιο του “Όλη η Ελλάδα ένας Πολιτισμός”.

Η εκδήλωση προσφέρεται δωρεάν από το Υπουργείο Πολιτισμού και Αθλητισμού.
Απαραίτητη η προκράτηση θέσης. Δείτε εδώ.
Το μόνο αντίτιμο είναι το εισιτήριο για την είσοδο στον αρχαιολογικό χώρο, όπου αυτό υπάρχει.

Stand Up Comedy
2022-09-11 20:00 - 22:00 | Δημοτικός Κήπος, Ρέθυμνο
Η Α.ΞΕ.Π.Τ. (Ασφαλή Ξένοιαστα Παιδιά Τώρα) – η βραβευμένη ομάδα του «Φρίξου» – σε συνδιοργάνωση με την Περιφερειακή Ενότητα Ρεθύμνου, τον Δήμο Ρεθύμνης και με την υποστήριξη του Συλλόγου Ξενοδόχων Νομού Ρεθύμνου γιορτάζουν την Παγκόσμια Ημέρα Σεξουαλικής Υγείας στο Ρέθυμνο #WSHD22 με μία παράσταση Stand Up Comedy για όλη την οικογένεια που θα γίνει στον Δημοτικό Κήπο Ρεθύμνου, την Κυριακή 11 Σεπτεμβρίου 2022 και ώρα 8 μ.μ.
«Γιατί σχέσεις χωρίς γέλιο… φαγητό χωρίς αλάτι»
Η σεξουαλική αγωγή, ένα σοβαρό μάθημα στα σχολεία, όπου οι θεατές καλούνται να γνωρίσουν την κωμική του όψη…
Ο Αναστάσης Χριστοφιλόπουλος θα παρουσιάσει με τον δικό του ξεχωριστό τρόπο το θέμα για τη σεξουαλική υγεία και την ενημέρωση παιδιών και εφήβων και για όλα αυτά που οι δικοί μας γονείς ‘παρέλειψαν’ να μας μιλήσουν…
Λίγα λόγια για τον κωμικό:
O Aναστάσης Χριστοφιλόπουλος ασχολείται με το Stand Up Comedy από το 2009. Την ίδια χρονιά δημιουργήθηκε η ομάδα Jokers Stand Up Comedy Theater και για τέσσερα χρόνια έκαναν παραστάσεις στην Λάρισα αλλά και σε όλη τη Θεσσαλία, τα Γιάννενα και τη Θεσσαλονίκη. Σπούδασε στην Αθήνα θέατρο με υποτροφία ¨Βασίλης Διαμαντόπουλος¨ και ολοκλήρωσε τις σπουδές του στην Ανωτέρα Δραματική Σχολή «Διομήδης Φωτιάδης» καθώς και τις εξαγωγικές εξετάσεις του υπουργείου πολιτισμού το 2018. Από τότε μέχρι σήμερα έχει συμμετάσχει σε παραστάσεις σε αρκετά θέατρα της Αθήνας καθώς και σε περιοδείες και παράλληλα κάθε χρόνο ετοιμάζει την δική του Stand Up Solo παράσταση. Mε την πολύτιμη βοήθεια των μελών της Α.ΞΕ.Π.Τ. ετοίμασαν το Stand Up Project για όλη την οικογένεια που θα παρακολουθήσετε για πρώτη φορά στο Ρέθυμνο, την Κυριακή 11 Σεπτεμβρίου 2022.
EΙΣΟΔΟΣ ΕΛΕΥΘΕΡΗ
#WSHD2022 Παγκόσμια Ημέρα Σεξουαλικής Υγείας 4 Σεπτεμβρίου 2022 World Sexual Health Day 2022 #WSHD2022
Από την ομάδα του Φρίξου – Α.ΞΕ.Π.Τ. Μαργαρίτα Γερούκη, Έλενα Βιταλάκη, Αθηνά Τριαματάκη, Δέσποινα Μαυράκη
Με εκτίμηση!
Η Πρόεδρος Η Γραμματέας
Μαργαρίτα Γερούκη Αθηνά Τριαματάκη

Θεατρική παράσταση: "Η Πεντάμορφη και το τέρας"
2022-09-09 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
Η ΠΕΝΤΆΜΟΡΦΗ & ΤΟ ΤΕΡΑΣ
Θεατρική διασκευή – Σκηνοθεσία: Κέλλυ Σταμουλάκη

Η παιδική σκηνή του ΓΙΑΝΝΗ ΧΡΙΣΤΟΠΟΛΟΥ συνεχίζοντας την επιτυχημένη δεκαοχτάχρονη πορεία της, φέτος ανανεώνεται και δημιουργεί μία ξεχωριστή παράσταση για παιδιά. «Η Πεντάμορφη και το τέρας», ένα τρυφερό παραμύθι, της Γκαμπριέλ-Σουζάν Μπαρμπό ντε Βιλενέβ, που αποτελεί ύμνο στην ομορφιά της ψυχής και στη δύναμη της καλοσύνης, θα παρουσιαστεί σε περιοδεία σε όλη την Ελλάδα από τέλη Απριλίου του 2022 και για όλη την καλοκαιρινή σεζόν.

Η έμπειρη Κέλλυ Σταμουλάκη σκηνοθετεί μία από τις πιο αγαπημένες ιστορίες αγάπης, που έχει συγκινήσει διαχρονικά μικρούς και μεγάλους και μας αποδεικνύει
ότι όλα τα θαύματα μπορούν να συμβούν, αρκεί να βλέπουμε με τα μάτια της ψυχής.
Ο Γιάννης Ζουγανέλης, με τις τρυφερές και παιχνιδιάρικες νότες του, αγγίζει τις καρδιές μικρών και μεγάλων θεατών.
Ο Αναστάσης Δεληγιάννης δίνει ρυθμό και κατευθύνει τα βήματα των ηρώων της ιστορίας μας.
Οι πολυτάλαντοι ηθοποιοί παίζουν, τραγουδούν, χορεύουν και εναλλάσσονται ακατάπαυστα στους ρόλους – σύμβολα μιας ιστορίας, που έρχεται να μας υπενθυμίσει ότι πρέπει να υπερβούμε την κυριαρχία της εικόνας, να αφιερώσουμε χρόνο, να αφοσιωθούμε στον «άλλον», για να ανακαλύψουμε τους κρυμμένους θησαυρούς της ψυχής του.

Μια ιστορία που αποκτά ιδιαίτερο νόημα για μια γενιά που μεγαλώνει,
αισθάνεται και γνωρίζει τον κόσμο με καταιγιστικούς ρυθμούς μπροστά σε μια οθόνη, μη μαθαίνοντας τους κώδικες ουσιαστικής επικοινωνίας της καρδιάς.
Το τραγούδι «Το Αθάνατο νερό» ερμηνεύει η ΕΥΡΥΔΙΚH

Σκηνοθεσία & Θεατρική διασκευή: ΚΕΛΛΥ ΣΤΑΜΟΥΛΑΚΗ
Μουσική: ΓΙΑΝΝΗΣ ΖΟΥΓΑΝΕΛΗΣ
Χορογραφίες: ΑΝΑΣΤΑΣΗΣ ΔΕΛΗΓΙΑΝΝΗΣ
Εικαστική επιμέλεια: Σάββας Πασχαλίδης
Σκηνικά: Παναγιώτης Χριστόπουλος
Κοστούμια: Art costumes
Κατασκευή σκηνικών: Desing and sets
Ζωγραφική σκηνικού: Έλενα Αθανασιάδου
Κατασκευή σκηνικών: Μαρία Ναπολέοντος
Σκηνοθεσία Video: Μαρία Χατζηγιάννη
Φωτογραφίες: Νεκτάριος Κουρής
Μάσκες: Δέσποινα Κολοκοτσά
Hair styling: Κέλλυ Καλογεροπούλου
Γραφιστικά: AMA2E OE

Η παράσταση θα ανέβει στη
ΦΟΡΤΕΤΖΑ – ΡΕΘΥΜΝΟ
ΠΑΡΑΣΚΕΥΗ 9 ΣΕΠΤΕΜΒΡΙΟΥ
Ώρα παράστασης: 9:00 μ.μ.
Χορηγός επικοινωνίας: ΗΧΟΣ FM 94.2
Προπώληση εισιτηρίων στο ΚΙΟΣΚΙ ΤΟΥ ΔΗΜΟΥ (Πλ. Τεσσάρων Μαρτύρων), Βιβλιοπωλείο “ΚΛΑΨΙΝΑΚΗΣ ” & VIVA.GR
Ισχύουν εισιτήρια ΟΓΑ /
Προπώληση 10€ – Ταμείο 11€

Street Food Festival
2022-09-09 17:00 - 2022-09-11 23:30 | Πλατεία Μικρασιατών, Ρέθυμνο
Ηράκλειο και Ρέθυμνο γεμίζουν νοστιμιές και διασκέδαση!
Το Street Food Festival, το μεγαλύτερο φεστιβάλ φαγητού που πραγματοποιείται σε όλο τον κόσμο, αλλά και τα τελευταία 7 χρόνια στην Ελλάδα, μετά τη πρωτοφανή επιτυχία που σημείωσε στα Χανιά, έρχεται στο Ηράκλειο και το Παγκρήτιο Στάδιο στις 2-3-4 Σεπτεμβρίου και αμέσως μετά στο Ρέθυμνο και τη Πλατεία Μικρασιατών στις 9-10-11 Σεπτεμβρίου.
Στους δύο προορισμούς θα συγκεντρωθούν αλμυρές και γλυκές γεύσεις, ethnic κουζίνες, παραδοσιακά φαγητά του τόπου μας, αλλά και γεύσεις από άλλα μέρη της Ελλάδας, ικανές να καλύψουν τις προτιμήσεις κάθε επισκέπτη.
Παράλληλα θα υπάρχει ειδικά διαμορφωμένος δωρεάν παιδότοπος και πολυάριθμοι djs, μπάντες και χορευτικές ομάδες, που θα διασκεδάζουν το κοινό καθ’όλη τη διάρκεια του φεστιβάλ. Ενώ φέτος το Street Food Festival φέρνει πολλά και διασκεδαστικά “food games” που θα προκαλέσουν άφθονο γέλιο στους φίλους του αγαπημένου φεστιβάλ φαγητού.
Η είσοδος (με μπύρα, νερό ή αναψυκτικό) θα κοστίζει 6 ευρώ(δωρεάν για παιδιά έως 11 ετών και ΑΜΕΑ).
Το φεστιβάλ ανοίγει τις πόρτες του τη Παρασκευή 2/9 στις 17.00 ενώ και το Σάββατο και τη Κυριακή θα λειτουργήσει από τις 17.00 έως τις 24.00.
Για δεύτερη συνεχή χρονιά το φεστιβάλ φαγητού πραγματοποιείται υπό την αιγίδα του Ελληνικού Οργανισμού Τουρισμού.
Διοργάνωση: All in Chania / Συνδιοργάνωση: Chillin Press
Για περισσότερες πληροφορίες μπορείτε να επισκεφτείτε τις σελίδες μας
fb: Street Food Festival Crete / instagram: street_food_festival_crete
Χορηγός επικοινωνίας: ΗΧΟΣ FM 94.2
